Bahawalpur
Store norske leksikon,Geografi,Verdens geografi,Asia,Pakistans geografi
Bahawalpur er en by i midtre del av Pakistan, i provinsen Punjab, nær elven Sutlej. Byen har 762 111 innbyggere (2017).
Næringsliv og transport I området rundt byen dyrkes det bomull, sukkerrør, solsikke, ris, hvete, sitrusfrukter, dadler, løk, tomater og poteter. Industrien omfatter blant annet produksjon av tekstiler og vegetabilsk olje. Det fremstilles også tepper, silkestoffer og leirvarer. 3,7 kilometer utenfor byen er det en flyplass. Kultur og utdanning Palasset Noor Mahal ble bygd i 1872 i neoklassisk stil. I 1974 ble det etablert et museum for arkeologi, etnologi, kunst og historie. Bahawalpur er et viktig utdanningssenter. Det islamske universitet ble etablert i 1975, basert på et religiøst universitet fra 1925. I byen er det et eget universitet for kvinner og et veterinæruniversitet, samt flere høyskoler, blant annet for teknologi. Historie Før delingen av India i 1947 var Bahawalpur hovedstad i emiratet Bahawalpur. Størsteparten av denne fyrstestaten var en del av ørkenen Thar. Les mer i Store norske leksikon Pakistans geografi Pakistans historie Økonomi og næringsliv i Pakistan